Inihahandog ng Bibliya Para sa mga Bata Ang Babae Sa Tabi Ng Balon
Isinulat ni: Edward Hughes Inilarawan ni: Lazarus Ibinagay ni: Ruth Klassen Isinalin ni: Dulia Penalber Alastair Paterson Inilimbag at ipinamamahagi ng Bible for Children ©2020 Bible for Children, Inc. Pahintulot: Ang materyal na ito ay maaaring makopya o malimbag, ngunit hindi maaaring ipagbili.
Si Hesus at ang Kanyang mga alagad ay pumaroon sa Samaria. Sumapit nga sila sa isang bayan ng Samaria na tinatawag na Sikar.
May isang balon doon na inigiban ng mga tao sa Sikar ng inuming tubig.
Ang maagang hapon ay maaring maaraw at mainit. Pagod na pagod, si Hesus ay umupo sa tabi ng balon habang ang mga alagad ay umalis pumaroon sa Sikar upang bibili ng pagkain.
Si Hesus ay nagisa - ngunit hindi matagal. Isang babaing nakatira sa Sikar ay dumating upang iigib ng tubig. "Bigyan mo ako ng inuming tubig." Sinabi ni Hesus sa babae.
Ang babae ay nagulat. "Paano ngang ikaw ay isang Hudio ay humingi ng maiinum sa akin na ako'y babaing Samaritana?" Nagtanong ang babae. Sa panahong iyon,hindi nangakikipagusap ang mga Hudio sa mga Samaritano.
Marahil lalo siyang nagulat nang sinabi ni Hesus, "Kung alam mo nang sa iyo ay nagsasabi, painumin mo ako, ikaw ay hihingi sa kanya at ikaw ay bibigyan niya ng tubig na buhay."
Sinabi ng babae kay Hesus, "Ginoo, wala kang sukat isalok ng tubig, at ang balon ay malalim. Saan nga naroon ang tubig na buhay? Dakila ka pa baga sa aming ama na si Hakob, na sa amin ay ibinigay ang balon....?"
"Kung sino man ang iinum ng tubig na ito ay mauuhaw muli," Sinabi ni Hesus sa babae. "Ngunit kung sino man ang iinum ng tubig na ibibigay ko, siya ay hindi mauuhaw. Ang tubig na ibibigay ko.....ay sa kanya magiging isang balon na nagbubukal sa kabuyang walang hanggang." "Ginoo, ibigay mo sa akin ang tubig na ito." Ang sabi ng babae.
Inutosan ni Hesus ang babae na tawagin niya ang kanyang asawa. "Wala akong asawa," ang sagot ng babae. "Nagkaroon ka ng limang mga asawa," sinabi ni Hesus. "At ang nasa iyo ngayon ay hindi hindi mo asawa."
Nahalata ng babae na si Hesus ay isang propeta. Sinikap ng babae na makipagtalonan kung saan magsamba ng Panginoong Diyos: Sa Herusalem o ang bundok na banal sa Samaria. Sinabi ni Hesus na ang tunay na sumasamba ay sumasamba sa Ama ayon sa espiritu at sa katutuhanan.
"Alam ko na paririto ang Mesias," Ang sabi ng babae kay Hesus. "Kung siya'y darating, ipahahayag niya sa amin ang lahat ng mga bagay." "Ako na nagsasalita sa iyo ay siya nga." Sinabi ni Hesus sa kanya. Sa ganito, dumating ang mga alagad. Iniwan ng babae ang kanyang banga sa tabi ng balon at bumalik sa bayan.
"Magsiparito kayo at tingnan ninyo ang isang lalake na nagsasabi sa lahat ng aking mga ginawa," Sinabi ng babae sa mga lalake sa Sikar. "Si Kristo ba kaya siya?" Ang mga lalake ay umalis sa bayan at pumunta sila sa balon upang makita lamang si Hesus.
Sa mantala, sinabi ng mga alagad kay Hesus na kumain siya. Ngunit sinabi ni Hesus, "Ang pagkain ko ay gumawa ng kalooban ng nagpadala sa akin dito sa mundo, at tapusin ang kanyang gawain." Ang gawain niya ay hikayatin and iba para sa Panginoong Diyos.
Maraming mga taga Samaria na naniwala sa Kanya dahil sa salita ng babae. Tinanong nila si Hesus kung maaring manatili siya sa kanila; at siya'y nanatili ng dalawang araw.
Maraming naniwala dahil sa si Hesus mismo ay nagsilita. Sinabi nila, "....Naririnig namin siya at alam na namin na ito ay si Kristo, na Tagapagligtas sa buong mundo.
Ang Babae Sa Tabi Ng Balon isang kuwentong nanggagaling sa Salita ng Diyos, ang Bibliya, makikita sa Juan 4 "Ang bukas ng iyong mga Salita ay nagbibigay ng liwanag." Mga Awit 119:130
Sinasabi sa kuwentong ito mula sa Bibliya ang tungkol sa ating kahanga-hangang Diyos na Siyang lumikha sa atin at nais Niya na makilala natin Siya. Alam ng Diyos na tayo'y nakagawa ng masasamang bagay na tinatawag Niyang kasalanan. Ang parusa sa kasalanan ay kamatayan ngunit lubos ang pagmamahal ng Diyos sa atin kaya't ipinadala Niya ang Kanyang Anak na si Hesus na Siyang napako at namatay sa Krus upang pagbayaran ang ating mga kasalanan. Subalit hindi nanatiling patay si Hesus. Nabuhay Siyang muli at bumalik sa langit! Kung mananampalataya ka kay Hesus at hihingi ng kapatawaran sa iyong mga kasalanan, papatawarin ka Niya. Siya ay darating at mananahan sa iyong buhay magpakailanman. Kung ibig mong maligtas at mapatawad sa iyong kasalanan, narito ang isang panalangin na maaari mong tularan: "Mahal kong Diyos, naniniwala po ako na si Hesus ay namatay para sa akin, ngunit Siya ay nabuhay muli. Tinatanggap ko po kayo sa aking buhay at patawarin Ninyo po ako sa aking mga kasalanan upang ako'y magkaroon ngayon ng bagong buhay, at sa isang araw ay makasama Kayo magpakailanman. Tulungan po Ninyo akong mamuhay bilang Inyong anak. Amen." Basahin ang Bibliya at manalangin sa Diyos araw-araw! Juan 3:16